ལོ་ངོ་གཉིས་ཀྱི་གོང་དུ།ཨྭིས་ཇེབཌ་ཀྱིས།ཡུལ་གྱི་ནང་དུ་དྲག་པོའི་དབང་བསྒྱུར་བྱེད་པའི་སྐབས།ཨ་མེ་རི་ཀས།ཨྭིས་ཇེབཊ་ལ་དམག་དོན་གྱི་དགོས་མཁོ་མཁོ་སྤྲོད་བྱ་རྒྱུ་མཚམས་འཇོག་བྱས་ཡོད་པ་རེད།འོན་ཀྱང་།ཕོ་བྲང་དཀར་པོའི་ལས་སྣེ་དཔོན་རིགས་རྣམས་ཀྱིས་རེས་གཟའ་མིག་དམར་གྱི་ཉིན་བརྗོད་དོན་ལྟར་ན།སྲིད་འཛིན་ཨོ་བྷ་མ་མཆོག་གིས།ཨྭིས་ཇེབཊ་ལ།རང་གི་ཆབ་སྲིད་ཀྱི་ལམ་ལུགས་ལ་འགྱུར་བ་གཏོང་དགོས་པའི་སེམས་བསྐུལ་གཏོངཐབས་མུ་མཐུད་གནང་བཞིན་པའི་མུར།དེ་སྔོན་ཨྭིས་ཇེབཊ་ལ་གོ་མཚོན་ཚོང་བསྒྱུར་མི་བྱེད་ཆོག་པའི་དམ་དྲག་དང་།བཀག་བསྡོམས་བྱས་ཡོད་པ་དེ།ད་ཆ་ཕྱིར་འཐེན་གནང་པ་དང་ཆབས་ཅིགཨ་མེ་རི་ཀའི་མཐུན་ཕྱོགས་ཀྱི་རྒྱལ་ཁབ་ཨྭིས་ཇེབཊ་དང་དམག་དོན་གྱི་འབྲེལ་བ་བྱེད་ཕྱོགས་སུ་འགྱུར་བ་འགའ་ཞིག་གཏོང་བཞིན་ཡོད་པ་རེད།